
న్యూఢిల్లీ : ఢిల్లీ వాతావరణంలో గాలి నాణ్యత ప్రమాదకరంగా మారింది. రెడ్ జోన్లోకి ప్రవేశించిన గాలి భయపెడుతోంది. గ్రేడెడ్ రెస్పాన్స్ యాక్షన్ ప్లాన్ ప్రకారం వాయు కాలుష్య తీవ్రత ఆధారంగా మంగళవారం నుంచి కొన్ని చర్యలను అమలు చేస్తున్నారు. బడర్పూర్ థర్మల్ పవర్ ప్లాంట్ను మూసివేశారు, డీజిల్ జనరేటర్లపై నిషేధం విధించారు.పర్యావరణ కాలుష్య నియంత్రణ సంస్థ చైర్మన్ భూరేలాల్, సభ్యురాలు సునీత నారాయణ్ నిర్వహించిన సమీక్షా సమావేశం అనంతరం ఈ నిర్ణయాలను ప్రకటించారు. కాలుష్య తీవ్రత ఎలా ఉందనే అంశం ఆధారంగా మరికొన్ని చర్యలను ప్రకటిస్తామని సునీత చెప్పారు.  ‘చాలా దయనీయం’, ‘చాలా తీవ్రం’ అనే విభాగాలుగా కాలుష్యాన్ని అంచనా వేస్తున్నామని, దీని ప్రకారం ఎటువంటి చర్యలను అమలు చేయాలో నిర్ణయిస్తామని వివరించారు. పార్కింగ్ పాలసీని ఇంకా నిర్ణయించవలసి ఉన్నప్పటికీ, పార్కింగ్ ఫీజులను పెంచే విషయాన్ని కూడా పరిశీలిస్తున్నామని చెప్పారు. కాలుష్య తీవ్రత మరీ ఎక్కువైతే కార్ల వాడకంపై కూడా ఆంక్షలు విధిస్తామని తెలిపారు.

newdhilly : dhilli vaataavaranamlo gaali naanhyata pramaadakaramgaa maarindi. red jonloki pravesinchina gaali bhayapedutondi. graded respans action plan prakaaram vaayu kalushya teevrata aadhaaramgaa mangalavaaram nunchi konni charyalanu amalu chestunnaru. badarpur thermal paver plaantnu moosivesaaru, deasil janaretarlapai nishedham vidhinchaaru.paryaavarana kalushya niyantrana samstha chairman bhurelal, sabhyuraalu suneeta narayan nirvahinchina sameeksha samavesam anantaram ee nirnayaalanu prakatinchaaru. kalushya teevrata ela undane amsam aadhaaramgaa marikonni charyalanu prakatistaamani suneeta cheppaaru.  ‘chala dayaneeyam’, ‘chala teevram’ ane vibhagaluga kaalushyaanni anchana vestunnamani, deeni prakaaram etuvanti charyalanu amalu cheyalo nirnayistaamani vivarinchaaru. parking paalaseeni inka nirnayinchavalasi unnappatikii, parking pheejulanu penche vishayaanni kuudaa pariseelistunnaamani cheppaaru. kalushya teevrata mari ekkuvaithe kaarla vaadakampai kuudaa aankshalu vidhistaamani telipaaru.